google/wiki40b huggingface dataset:
Perún

Perún, po slovensky aj Parom, je staroslovanský boh hromu a blesku, veľmi podobný indickému božstvu Varuna (sans. वरुण) a gréckemu božstvu Uranu (starogr. Οὐρανός). Okrem starých Slovanov ho uctievali aj Litovci, Lotyši a starí Prusi. Zobrazoval sa ako muž drsného výrazu s medenou bradou, niekedy so striebornou hlavou a zlatými fúzmi. Jazdí na voze ťahanom kozlom alebo lieta po rozbúrenej oblohe na veľkom mlynskom kameni. Jeho zbraňou je sekera, ale niekedy aj kladivo, ktorým metá ohnivé strely – blesky. 
Perún bol ochrancom poľnohospodárstva. Ako boh plodnosti sa potuloval po zemi, šíril žiaru letného slnka, rozháňal mraky a roztápal sneh. Polia zlých ľudí zasypával krúpami. Z Ruska sú známe obrady privolávania dažďa, pri ktorých nahá čistá panna ovenčená kvetmi tancovala v magickom kruhu. Zdá sa, že tanec a pitie boli dôležitou súčasťou ruského kultu Perúna. V Kyjeve hrál istú dobu tiež rolu politického božstva a ako patrón družiníkov mimo iného sankcionoval zmluvy Rusov s Byzantskou ríšou. Jeho významný chrám tam stál až do 10. storočia. Perún je často porovnávaný s germánskym hromovládcom Thorom kvôli dôležitej úlohe, ktorú pred christianizáciou Ruska v roku 988 v tejto oblasti zohrávali Vikingovia.

K jeho atribútom patrila ohnivá sekera, jeho posvätným stromom bol dub a zvieraťom býk. Z dní je mu zasvätený štvrtok alebo utorok.
Tráva (singel)

Vznik

Pesnička "Tráva" (pôvodné demo „Heaven or Hell“) vznikla počas práce na albume, ktorý neskôr dostal názov Tráva musí rásť. Je to veselá, tanečná pesnička v štýle 70tych rokov. Text napísal Miro Jaroš, hudbu zložil Vlado „Randy“ Gnepa. O nahrávke sa spevák vyjadril, že je to pieseň s pozitívnym odkazom, o tom, keď človeku niečo nevyjde, musí v sebe nájsť silu povedať si „život ide ďalej – tráva musí rásť“. K nahrávke fotil promo fotky Ľubomír Panák a na promo rádio singli vyšli štyri verzie skladby.
Saint-Igny-de-Vers

Poloha

Obec má rozlohu 27,35 km². Najvyšší bod je položený 943 m n. m. a najnižší bod 407 m n. m.

Obyvateľstvo

Počet obyvateľov obce je 595 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ingrid Hrubaničová

Životopis

Vyštudovala odbor slovenský jazyk a literatúra – dejepis na Filozofickej fakulte Univerzity Pavla Jozefa Šafárika v Prešove. V rokoch 1989 – 1997 a pracovala ako lexikografka v Jazykovednom ústave Ľudovíta Štúra, od roku 2013 pracuje v tejto inštitúcii na Oddelení jazykovej kultúry a terminológie. Venuje sa popularizácii slovenčiny v médiách. Externe učí štylistiku na Divadelnej fakulte Vysokej školy múzických umení v Bratislave. Bola jednou zo zakladajúcich osobností a herečkou divadla Stoka, v súčasnosti hrá v divadle SkRAT.
Caurel (Marne)

Poloha

Obec má rozlohu 9,79 km². Najvyšší bod je položený 156 m n. m. a najnižší bod 89 m n. m.

Obyvateľstvo

Počet obyvateľov obce je 642 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montilly-sur-Noireau

Poloha

Obec má rozlohu 11,03 km². Najvyšší bod je položený 234 m n. m. a najnižší bod 85 m n. m.

Obyvateľstvo

Počet obyvateľov obce je 743 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Éragny

Poloha

Obec má rozlohu 4,72 km². Najvyšší bod je položený 56 m n. m. a najnižší bod 22 m n. m.

Obyvateľstvo

Počet obyvateľov obce je 16 729 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Świętochłowice

Dejiny

V roku 1943 tu bol otvorený nemecký koncentračný tábor. Od januára 1945 bol znovu otvorený a využívaný komunistickým Poľskom. Tábor, v ktorom prišlo o život asi 2 500 väzňov počas roku 1945, bol zatvorený v novembri.

Poloha

Mesto sa nachádza v južnej časti Sliezskej nížiny. Susedí s mestami Bytom na severe, Ruda Śląska na západe a juhozápade a Chorzów na východe a juhovýchode.

Obyvateľstvo

Mesto má 55 527 obyvateľov. Mesto má najvyššiu hustotu zaľudnenia v Poľsku a jednu z najvyšších v Európe. Na jeden štvorcový kilometer tu žije okolo 4200 obyvateľov.

Podnebie

Nachádza sa v sliezsko-krakovskom podnebnom pásme. Ročne tu padne okolo 700 mm zrážok. Najväčšie zrážky sú v júli, najmenšie vo februári. Ročná teplotná zmena predstavuje asi 7 °C. Priemerná teplora v januári je −2,5 °C, v júli okolo 18 °C.
Majstrovstvá Južnej Ameriky CSFS vo futsale

Majstrovstvá Južnej Ameriky CSFS vo futsale sú najvyššie juhoamerické podujatie národných družstiev vo futsale AMF, ktoré riadi Juhoamerická futsalová konfederácia (CSFS) v spolupráci so Svetovou futsalovou asociáciou (AMF). Je to zároveň najstaršie medzinárodné futsalové podujatie. Jeho história siaha do roku 1965, kedy sa v Paraguaji konali prvé majstrovstvá Južnej Ameriky. Prebieha nepravidelne a zatiaľ iba v mužskej kategórii. Najviac víťazstiev (10) na nich dosiahlo družstvo Brazílie.
Majstrovstvá Južnej Ameriky tiež môžu slúžiť ako kvalifikácia na majstrovstvá sveta AMF.
Breuilh

Poloha

Obec má rozlohu 10,26 km². Najvyšší bod je položený 246 m n. m. a najnižší bod 144 m n. m.

Obyvateľstvo

Počet obyvateľov obce je 249 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Gimond

Poloha

Obec má rozlohu 3,37 km². Najvyšší bod je položený 773 m n. m. a najnižší bod 598 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tazilly

Poloha

Obec má rozlohu 25,81 km². Najvyšší bod je položený 432 m n. m. a najnižší bod 274 m n. m.

Obyvateľstvo

Počet obyvateľov obce je 254 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vestfold

Vestfold Fylke je územnosprávna jednotka v juhovýchodnom Nórsku. Správnym centrom územia je mesto Tønsberg, správcom kraja je Fylkesmann i Vestfold. Nachádza sa tu 14 obcí a počet obyvateľov dosiahol v roku 2005 220 736. Rozloha kraja je 2 216 km².
Vestfold hraničí na západe s krajom Telemark a Buskerud, na východe sa nachádza Oslofjord a Østfold. Územím preteká od severu k juhu rieka Lagen. Krajom pri pobreží vedie cesta E18 z Oslo do miest Porsgrunn, Arendal a Kristiansand.
William Pitt mladší

Kariéra

William Pitt mladší sa narodil ako druhý syn Williama Pitta staršieho. V útlejšom veku mal zdravotné problémy, preto jeho vzdelanie prebiehalo formou súkromného vyučovania. Ďalej pokračoval v štúdiu na Cambridgi klasiku, gréčtinu a latinčinu, matematiku, chémiu a trigonometriu. V roku 1776 ho opäť zastihla choroba a prešiel na súkromné štúdium, ktoré bolo umožnené len šľachticom. V roku 1779 Pitt starší zomrel a Pitt mladší zdedil len malý dedičský podiel. Začal študovať na škole Lincoln′s Inn v Londýne právo, kde bol graduovaný na advokáta-obhajcu v roku 1780.
V septembri 1780 sa uchádzal o miesto poslanca v parlamente za univerzitu Cambridge ale neuspel kvôli nízkemu veku. Keďže chcel byť aktívny v politike, obrátil sa na svojich spolužiakov a kamarátov z Cambridge a tí mu pomohli stať sa o štyri mesiace neskôr poslancom dolnej komory britského parlamentu. Toto mu umožnil systém patronátov v britskej štátnej správe a peniaze na volebné náklady od tajnej služby monarchie. Zo začiatku sa zaradil medzi whigov, čo bola rodinná tradícia. Neskôr prešiel k toryom.
Pitt mladší silno odsudzoval Americkú vojnu za nezávislosť podobne ako jeho otec. V roku 1782 mu ponúkli miesto zástupcu ministra financií Írska ale ho odmietol. Považoval ho za príliš bezvýznamné. Po výmene osoby premiéra zo strany whigov bol Pitt prepojený na vládnuce posty a stal sa kancelárom ministra financií.
V roku 1793 sa stal prvýkrát premiérom. Bol považovaný za silného predsedu vlády, ktorý navyše robil reštrukturalizáciu štátneho aparátu a bojoval proti úplatkárstvu. V skutočnosti bol však politicky závislý od koruny, teda kráľa Juraja III., ktorý bol jeho patrónom. V období konfliktu s Napoleonom, keď tento vyhlásil všeobecnú námornú blokádu Britských ostrovov, zrušil menu krytú zlatom a dal vytlačiť papierové bankovky. V období prvého mandátu musel riešiť aj vzťahy so Spojenými štátmi, čo zapríčinilo reakciu Francúzska známu ako Kvázivojna. Pričinil sa o zrušenie obchodu s otrokmi v Spojenom kráľovstve. 
Počas svojho druhého mandátu v kresle premiéra zomrel pravdepodobne kvôli žalúdočnému vredu po požití alkoholu. Bol vážený v parlamente aj u kráľovskej rodiny. Zanechal po sebe dlhy vo výške 40 tisíc libier, ktoré zaňho uhradil štát, čo bolo jednohlasne odsúhlasené v parlamente. Nebol ženatý a nezanechal potomkov. Vystrojili mu veľký štátny pohreb.
OneRepublic

Hudobný štýl

Hudobný štýl skupiny OneRepublic je pestrý. Ich skladby sú zmesou rocku, popu, indie a hip-hopu. Skupina bola ovplyvnená skupinami ako U2 a The Beatles. Spolupracovali s nimi napríklad interpreti ako Leona Lewis, B.o.B, Timbaland, Sara Bareilles, Maroon 5 a mnoho ďalších.
Anata

Hudobné vplyvy

Skupina začala hrať na začiatku kariéry typický škandinávsky death metal typu In Flames a Dark Tranquillity, ktorý postupne obohacovali prvkami z fúzneho džezu, progresívneho a technického death metalu, podobného skupinám Atheist alebo Cynic. Skladby skupiny často obsahujú disharmonické akordy, kontrapunkt a disharmónie.
Cnosť

Cnosť alebo čnosť (grécky αρετη, areté, lat.virtus) je vypestovaný a navyklý (habituálny) sklon k dobrému konaniu.

O cnosti

Podľa Aristotela je cnosť absolútna mravná zdatnosť alebo duševná zdatnosť (areté) čiže stála vlastnosť alebo stav, ktorým sa človek stáva dobrým a ktorým robí svoj výkon dobrým; cnosť je získaná zdatnosť k dobrému, k mravnému výkonu.
Podľa Gassendiho je to rozumom usmerňovaný návyk zachovávania náležitej miery (zlatý stred) v navzájom si odporujúcich vášňach.
Podľa katolicizmu je to trvalá a pevná dispozícia konať dobro.
Podľa Leibniza je podmienená existenciou morálneho zla.
Podľa Platóna je to harmónia jednotlivých častí duše. Harmóniou rozumovej duše je múdrosť, srdnatej duše mužnosť, žiadostivej duše striedmosť alebo umiernenosť; cnosť, ktorá dbá, aby v týchto troch dušiach spolu bol náležitý poriadok, je spravodlivosť.
Rozhodujúcou cnosťou v ľudskom živote je múdrosť. Keď ju človek má, má aj ostatné cnosti.
Podľa Sokrata je to vedenie toho, čo je dobré, spravodlivé a čestné, cnosť sa dá naučiť.
Podľa stoicizmu je to schopnosť rozoznať dobré od zlého; vnútorná morálna sila človeka, ktorá mu umožňuje ovládať všetky túžby, vášne a rozumu odporujúce sklony a podriaďovať ich požiadavkám rozumnej ľudskej prirodzenosti.
Existujú tri druhy cností: fyzické cnosti, etické cnosti a logické cnosti. Spomedzi cností sú najcennejšie štyri: múdrosť, udatnosť, umiernenosť a spravodlivosť. Cnosť zaručuje človeku šťastie, poskytuje mu sebauspokojenie, oslobodenie a získanie nezávislosti (apatie). Cnosť je to isté, čo múdrosť.

Kresťanstvo a cnosť

V Novom zákone sa tiež vyskytujú zoznamy cností podobné stoickým, často vedľa zoznamov nerestí (napr. Ga 5,22nn; 1Tm 6,11; 2P 1,5-7). Špecificky kresťanské pojatie cnosti sa však obvykle odvodzuje z výrokov apoštola Pavla:
„A tak teraz ostáva viera, nádej, láska, tieto tri; no najväčšia z nich je láska.“ (1 Kor 13,13)
O týchto troch sa potom v kresťanskej teológii hovorí ako o cnostiach božských alebo teologických, pretože sú darom (milosťou) Božou a prevyšujú prirodzené ľudské schopnosti.

Sedem cností

Sedem cností je protipólom siedmich hlavných hriechov. Sedem cností: pokora, štedrosť, dobroprajnosť, mierumilovnosť, cudnosť, striedmosť, činorodosť.

Tomáš Akvinský

Tomáš Akvinský rozlišuje štyri čnosti prirodzené - múdrosť, spravodlivosť, statočnosť a umiernenosť - ako základ prirodzeného zákona (lex naturalis), ktorý odráža večný zákon Boží (lex aeterna). Nad nimi však stoja tri Božské, čiže teologické cnosti kresťanské - viera, nádej a láska - ktoré vždy pochádzajú z Božej milosti.
Kaplnka svätého Jána Nepomuckého (Bojnice)

Kaplnka svätého Jána Nepomuckého v Bojniciach vznikla v roku 1732 prestavbou pôvodnej renesančnej dvojpodlažnej brány cintorína, ktorý sa nachádzal v okolí kostola.
Kaplnka s bohatým zastúpením barokových prvkov na fasáde patrí k významným umelecko-historickým objektom v Starom meste.Vnútri sa nachádza kľačiaca kamenná socha sv. Jana Nepomuckého, pripisovaná sochárovi baroka 18. storočia - Dionýzovi Stanettimu (pôvodom z Kremnice), ktorý umelecky pracoval v Bojniciach pre rod Pálfiovcov.
Gašpar Hartman

Životopis

Puškársky majster, známy nielen doma, ale aj v cudzine. V Banskej Bystrici pôsobil (30.-40. roky 16.stor.)
Rupicapra

Rupicapra (po slovensky kamzík) je rod turovitých.
Róbert Róm

Životopis

Stredoškolské vzdelanie nadobudol pravdepodobne v Banskej Bystrici, kde študoval aj teológiu, vysvätený za kňaza (3. marca 1929). Po roku 1950 politicky prenasledovaný. Správca Charitného domu v Slovenskej Ľupči (1959). Autor článkov, najmä v náboženskej tlači. Do slovenčiny preložil Deviatnik k Božskému srdcu.
U Hamrů

Ochrana

Dôvodom ochrany je uchovanie druhovo bohatých trávobylinných spoločenstiev s xerotermnou vegetáciou a výskytom zvlášť chráneného druhu vemenníku dvojlistého a horca krížatého.
Saint-Paul-du-Bois

Poloha

Obec má rozlohu 26,58 km². Najvyšší bod je položený 214 m n. m. a najnižší bod 103 m n. m.

Obyvateľstvo

Počet obyvateľov obce je 614 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Praga-Południe

Praga Południe (v preklade Južná Praga) je mestský obvod vo Varšave na východnom nábreží rieky Visla. Je súčasťou väčšieho regiónu Praga, ktorý zahŕňa staršie predmestia východne od rieky.
Má rozlohu 22,4 km² a žije tu 180-tisíc obyvateľov.
Cunelières

Poloha

Obec má rozlohu 2,02 km². Najvyšší bod je položený 366 m n. m. a najnižší bod 340 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montbéliardot

Poloha

Obec má rozlohu 3,8 km². Najvyšší bod je položený 941 m n. m. a najnižší bod 760 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antiochia

Antiochia (iné názvy: Antiocheia, Antiochea, Antiochia nad Orontom – starogr. Ἀντιόχεια ἡ ἐπὶ Ὀρόντου - Antiocheia hé epi Orontou, lat. Antiochia ad Orontem; Veľká Antiochia – starogr. Ἀντιόχεια ἡ Μεγάλη - Antiocheia hé megalé; Sýrska Antiochia) pri dnešnom tureckom meste Antakya, bolo staroveké mesto v dnešnom Turecku.
Mesto založil roku 300 pred Kr. Seleukos I. Níkátor, ktorý z neho urobil sídlo Seleukovcov. Roku 64 pred Kr. sa Antiochia stala hlavným mestom rímskej provincie Sýria. Až do neskorej antiky zostala Antiochia jedným z najdôležitejších a najväčších miest Rímskej ríše, neskôr po Konštantínopoli druhým najväčším mestom Byzantskej ríše. 
Bola tu založená jedna z prvých kresťanských obcí, dokonca práve tu boli podľa Skutkov apoštolov kresťania prvýkrát označení týmto menom. Pôsobil tu Pavol z Tarsu, význam antiochijského biskupa sa prejavuje tým, že Antiochia patrí medzi päť patriarchátov starovekej cirkvi. V 5. storočí sa tento patriarchát stal strediskom sýrskej monofyzitskej cirkvi. Po sérii prírodných katastrof a po dobytí vojskami perzských Sásánovcov roku 540 mesto očividne stratilo. Z východnej byzantskej metropoly zostali iba trosky, všetko obyvateľstvo, ktoré prežilo hrôzy drancovania, perzskí vojaci odvliekli. 
Čoskoro nato sa Antiochia znovu vrátila pod byzantskú nadvládu a znovu sa stala prosperujúcim mestom. V roku 613 ju znovu dobyli Peržania, v roku 638 natrvalo Arabi. Počas veľkej byzantskej ofenzívy sa roku 969 dostala Antiochia znova do rúk kresťanov. V polovici 11. storočia sa mestu darilo celkom dlho brániť pred seldžuckými Turkami, no do ich rúk padlo roku 1085. 
Roku 1097 Antiochiu počas prvej križiackej výpravy obliehali križiaci. Po osemmesačnom obliehaní bola dobytá a stala sa centrom jedného z križiackych štátov, Antiochijského kniežatstva. Ako vládca sa tu presadil normanský vodca Bohemund Tarentský. Roku 1137 uznal antiochijský vládca lénnu závislosť svojho kniežatstva od Byzancie. Roku 1149 dobyl seldžucký vládca Núr ad-Dín väčšinu antiochiských dŕžav s výnimkou samotného mesta. Knieža Raimund z Poitiers s väčšinou svojich bojovníkov padol. Ovdovená kňažná Konstancia sa vydala roku 1153 za bezvýznamného a nemajetného francúzskeho šľachtica Renauda z Châtillonu, ktorý prišiel do Orientu s účastníkmi druhej križiackej výpravy. Svoju vládu udržali križiaci v meste zhruba do roku 1268.
Drevosplyňovací kotol

Drevosplyňovací kotol je kotol pre ústredné kúrenie, resp. ohrev vody na pevné palivo. Spaľovanie je riešené podobne, ako pri výrobe generátorového plynu, generátorovým splyňovaním pevného paliva (obvykle dreva) pri teplote cca 1 000 °C a jeho následné spálenie v horáku s núteným obehom vzduchu. Pevné palivo sa mení na plynné, ktoré sa následne spaľuje.
Horenie je dvojfázové. Drevosplyňovací kotol sa skladá z dvoch nad sebou uložených spaľovacích komôr. Najprv dôjde v primárnej spaľovacej komore k primárnemu spaľovaniu - splyňovaniu, čiže uvoľňovaniu plynných horľavých zložiek z dreva. Vznikajúce drevné plyny sa nasávajú do horáka sekundárnej spaľovacej komory, kde optimálne prehoria pri vysokej teplote s primiešaným sekundárnym vzduchom (vzduch sa obvykle predohrieva).
Tento systém spaľovania je ekonomickejší, ako spaľovanie pevného paliva klasickým horením. Úspora paliva dosahuje rádovo 40%, pričom je nízka emisia spalín, čím majú menší negatívny dopad na životné prostredie. Kotly majú vysokú účinnosť (až do 90%). Vyššia účinnosť má za následok nižšiu spotrebu paliva. Výhodou je aj nižšia tvorba popola, z čoho vyplývajú nižšie nároky na údržbu kotla.
Takýmto spôsobom je možné spaľovať akékoľvek pevné palivo produkujúce plyn - drevo (aj hrubé kusy), štiepky, uhlie, biomasu, obilie, slamu a pod. Výhodou je aj možnosť elektronickej regulácie procesu spaľovania a ohrevu.

Podmienky spaľovania

Vlhkosť v dreve znižuje teplotu horenia. Optimálne je drevo spaľovať pri čo najnižších teplotách – pyrolýza, v prvotnom spaľovaní, s minimálnym prístupom vzduchu (dymyvé horenie). Vzniká tu oxid uhoľnatý.
V druhotnom spaľovaní prehorí oxid uhoľnatý na oxid uhličitý (v časti F a H). Takéto spaľovanie má vyššiu účinnosť, pretože časť okruhu neobsahuje vodu, spomaľujúcu horenie. Tento systém zvýši účinnosť o 7 - 15%.
Ak výfukové plyny tepelnou výmenou zvýšia teplotu prívodného vzduchu, účinnosť kotla je ešte vyššia. (Táto možnosť väčšinou nie je využívaná).
Plan-d’Aups-Sainte-Baume

Poloha

Obec má rozlohu 24,91 km². Najvyšší bod je položený 1 148 m n. m. a najnižší bod 510 m n. m.

Obyvateľstvo

Počet obyvateľov obce je 1 439 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lúky 4

Lúky 4 (staršie: Lúky IV) sú lokalita v miestnej časti Lúky v Bratislave-Petržalke.

Poloha

Lúky 4 sa nachádzajú v južnej časti sídliska Lúky a sú ohraničené ulicami-Lietavská, Jantárová cesta, Beňadická 28-36 a Vyšehradská 1-15.

História

Sídlisko Lúky 4 vzniklo v prvej polovici osemdesiatych rokov v rokoch 1980-1982 pri výstavbe panelového sídliska.

Školstvo

V roku 1981 bola na Buďonného ulici, dnešná Beňadická 38 otvorená budova ZŠ, ku ktorej bola neskôr dostavaná prístavba. V roku 2004 škola zanikla, kvôli racionalizácii siete petržalských škôl a v súčasnej dobe sa tam nachádza cirkevná ZŠ Narnia. Na Beňadickej ulici sa taktiež nachádza cirkevné konzervatórium v budove po bývalej MŠ. Na Lietavskej ulici sa nachádza materská škola.

Vybavenosť

Nachádza sa tu lekáreň, Slovenská sporiteľňa a herňa.
Ussel (Corrèze)

Poloha

Obec má rozlohu 50,37 km². Najvyšší bod je položený 781 m n. m. a najnižší bod 588 m n. m.

Obyvateľstvo

Počet obyvateľov obce je 9 948 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vignely

Poloha

Obec má rozlohu 3,58 km². Najvyšší bod je položený 84 m n. m. a najnižší bod 42 m n. m.

Obyvateľstvo

Počet obyvateľov obce je 260 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tomáš Lintner

Životopis

V druhej polovici 16. storočia pôsobil ako organista v Banskej Bystrici. Vyhľadávaný pedagóg, ku ktorému prichádzali žiaci aj z okolitých miest. O jeho skladbách sa zachovali pramene z roku 1575 a 1606. V inventári pozostalosti → J. Bisakcia je roku 1606 zmienka o diele Musica Thomae Lintneri Organistae Neusol. pro percipuis festis diebus 4 partes, ktoré pravdepodo bne obsahovalo viac jeho skladieb.
Analýza (rozbor)

Analýza alebo rozbor je jedna zo základných metód a myšlienkových operácií. Je to rozklad nejakého celku na jeho zložky, súčasti, ktorý smeruje k nejakým relatívne najjednoduchším zložkám, za ktoré sa ďalej už nepokračuje (prvky). Čiže pojmy časti, celku a prvku tvoria jadro matrice kategórií aplikovaných v priebehu analyzovania. Historický typ, druh alebo povahu analýzy podstatne ovplyvňuje to, aké ďalšie významové útvary (najmä kategórie) intervenujú v priebehu jej realizácie. Ak napríklad pri analýze jazyka prevažujú logickosyntaktické a logickosémantické kategórie, hovoríme v logickej analýze jazyka, alebo ak v jadrových kategóriách uplatňovaných v priebehu analýzy začne zaujímať dominantné miesto kategória vzťahu, hovoríme o vzťahovej analýze a pod.
Analýza je postup, v ktorom sa jednota rozkladá na svoje časti.
Veľká Javorina (Biele Karpaty)

Prírodná rezervácia Veľká Javorina

Na Veľkej Javorine sa nachádza Prírodná rezervácia Veľká Javorina. Kyslé pôdy na flyši vytvárajú podklad pre zachovalé lesné spoločenstvá. Lesy sa tu vyznačujú prirodzeným zmladením so znakmi pôvodnej štruktúry porastov. V tejto polohe vystupujú ako klimaxové spoločenstvá s málo zmeneným genofondom v 4 – 6 vegetačnom stupni.

Flóra

Les je pôvodného druhového zloženia – bučiny a javorové bučiny, ale je poznačený dlhodobým hospodárením, preto nemá štruktúru pralesa, hlavne čo sa týka vekového rozvrstvenia stromov. Stromy tu majú približne rovnaký vek, hrúbku a výšku. Chýba tu aj väčšie zastúpenie „mŕtveho“ dreva, ktoré patrí k základným indikátorom pralesa, kde môže jeho podiel dosiahnuť až 30%.
Aj napriek tomu sa tu vyskytujú vzácne rastliny ako je mliečivec alpínsky (Cicerbita alpina) – jediná lokalita vysokohorského druhu v Bielych Karpatoch. Z bežnejších lesných druhov je tu aj bohatá populácia snežienky (Galanthus nivalis), mesačnice trvácej (Lunaria rediviva) a chochlačky dutej (Corydalis cava).

Fauna

Živočíchy sú štandardne zastúpené poľovnou zverou ako jeleň lesný, srna hôrna, diviak lesný a iné. Občas zablúdi aj medveď hnedý (Ursus arctos).
Z menších, menej viditeľných, ale o to vzácnejších živočíchov sa tu vyskytuje fuzáč alpský (Rosalia alpina), fuzáč bukový (Cerambyx scopolii) – trávia odumierajúce drevo drevo. Vyskytujú sa tu aj ďalšie vzácne druhy, pre ktoré slovenské názvoslovie nemá pomenovanie. Za spomenutie stojí vzácny pavúk Anelossimus vittatus a Leptiphanthes zimmermanni, vzácny horský druh pavúka Saloca kulczinskyi, chrobák Harpalus marginellus, mucha Phaonaia czernyi.
Okolo lesných potôčikov a studničiek sa zdržiava salamandra škvrnitá, kunka žltobruchá (Bombina variegata). V korunách stromov môžeme zahliadnuť ďatľa bielochrbtého (Dendrocopos leucotos) a muchárika bielokrkého (Ficedula albicollis).
Dvojjazyčnosť Horného Sliezska

Prológ

Zákonné zavedenie menšinových jazykov ako druhého úradného jazyka na miestnej úrovni (tzv. pomocný jazyk) nadobudlo v Poľsku účinnosť až 6. januára 2005. Menšinové jazyky môžu byť zavedené ako pomocný jazyk v komunitách, v ktorých je podiel určitej menšiny aspoň 20% z celkovej populácie. Pred zavedením daného "pomocného" jazyka ako druhého jazyka, musí byť najprv zapísaný do úradného registra. Len čo je jazyk zapísaný, stáva sa daná obec oficiálne dvojjazyčná.
V Česku je daný limit miernejší, a to 10%. V českom Hornom Sliezsku nie je doteraz žiadne mesto ani dedina, ktorá by mala nemeckú dvojjazyčnosť. Tento fakt zapríčinili Benešove dekréty. Avšak aj v českom Hornom Sliezsku existuje komunita Nemcov, o ktorých spoločnosť de facto do roku 1989 nič nevedela. Táto komunita má svoje centrum na Hlučínsku, s najvýznamnejším mestom Bolatice (4 382 obyvateľov) so 4,4% nemeckej a 5,3% sliezskej populácie. Na Českotešínsku (tzv. Zaolzie) žijú Poliaci.

Zoznam nemeckých miest a dedín v Hornom Sliezsku

(údaje z roku 2010 )</ small>